Vilis Verners
Vilis Verners (dzimis 1906. gada 13. oktobrī Ēveles pagastā, miris 1997. gada 10. janvārī Liepājā) bija latviešu aktieris un režisors. 1935. gadā beidzis Latvju aktieru arodbiedrības teātra skolu. No 1935. līdz 1939. gadam strādājis Daugavpils teātrī. No 1939. līdz 1944. gadam strādājis Latvijas Nacionālajā teātrī. No 1945. līdz 1968. gadam, kā arī 1972. gadā strādājis Liepājas teātrī. 1958. gadā kļuvis par Nikolaja Mūrnieka otro režisoru. 1955. gadā nosaukts par Latvijas PSR Nopelniem bagāto skatuves mākslinieku. Filmējies kinofilmās "Kaugurieši" (1941), "Cielaviņas armija" (1963), "Līdz rudenim vēl tālu" (1964), "Kļūstiet mana sievasmāte!" (1977), "Parāds mīlestībā" (1984).